Pika ta' Hoffmann Il-Pika ta' Hoffmann ("Ochotona hoffmanni") hija speċi ta' mammiferu plaċentat tal-familja Ochotonidae fl-ordni Lagomorpha. Din l-ispeċi tagħmel parti mill-grupp tal-piki tat-Tramuntana li hu magħmul minn 8 speċi ta' piki, miġburin fis-sottoġeneru "Pika". Il-Pika ta' Hoffmann hija speċi relativament ġdida, din l-ispeċi ta' pika sa l-1996 kienet ikkunsidrata bħala sottospeċi tal-Pika Alpina ("Ochotona alpina") Din l-ispeċi hija endemika għall-Mongolja u ma tinstab fl-ebda pajjiż ieħor. "Ochotona alpina hoffmanni" huwa sinonimu ta' "Ochotona hoffmanni".